|  |
| --- |
| **DECIZIA**  **Consiliului raional nr. 7/8 din 09 decembrie 2015 „Cu privire la stabilirea plăţii pentru emiterea certificatelor de urbanism şi a autorizaţiilor de construire sau desfiinţare”**  În temeiul demersului dnei Maia Roşca, arhitect-şef al raionului nr.11 din 16.10.2015;  în conformitate cu prevederile art. 21, alin. (2) din Legea nr.163 din 09.07.2010 privind autorizarea executării lucrărilor de construcţie şi art. 9 din Legea nr.153 din 30.07.2015 pentru modificarea şi completarea unor acte legislative;  în baza art. 43, alin.(2), art.46 din Legea nr. 436–XVI din 28 decembrie 2006 privind administraţia publică locală, Consiliul raional Ştefan Vodă  **DECIDE:**  1. Se stabilesc începând cu 01.01.2016 plăţile (taxele) pentru emiterea certificatelor de urbanism şi a autorizaţiilor de construire/desfiinţare emise de către preşedintele raionului, după cum urmează:  1.1. 50 (cincizeci) lei - plata (taxa) pentru emiterea certificatului de urbanism;  1.2. 100 (una sută) lei - plata (taxa) pentru eliberarea autorizaţii de construire/desfiinţare.  2. Plăţile indicate în pct.1 al prezentei decizii se vor achita în bugetul raional și se vor utiliza conform legislaţiei în vigoare.  3. Se abrogă decizia Consiliului raional nr. 5/10 din 11 decembrie 2014 cu privire la stabilirea plăţii pentru emiterea certificatului de urbanism şi a autorizaţiei de construire/desfiinţare pentru anul 2015.  4.Controlul executării prezentei decizii se pune în sarcină dlui Nicolae Molozea, președintele raionului.  5. Prezenta decizie se aduce la cunoştinţă:  Oficiului teritorial Căuşeni al Cancelariei de Stat;  Arhitectului–şef al raionului;  Prin publicare pe pagina web și în Monitorul oficial al Consiliului raional.  **Preşedintele şedinţei**  **Vladimir Baligari**  **Secretarul Consiliului raional**  **Ion Ţurcan** |